laion/Wikipedia-Exotic huggingface dataset:
আল মাদখাল ইলা উলুমিল হাদিসিশ শরিফ

আল মাদখাল ইলা উলুমিল হাদিসিশ শরিফ (আরবি: المدخل إلى علوم الحديث الشريف) বাংলাদেশি হাদিস গবেষক ও দেওবন্দি ইসলামি পণ্ডিত মুহাম্মদ আব্দুল মালেকের রচিত একটি উলুমুল হাদিস বিষয়ক গ্রন্থ। হাদিসের গ্রন্থগুলো বিভিন্ন ধাঁচে সংকলন করা হয়েছে। সব গ্রন্থের সংকলন পদ্ধতি এক নয়। অসংখ্য গ্রন্থাদির কোন কিতাব থেকে কীভাবে কোন বিষয়ের হাদিস বের করা হবে, সহজভাবে এর মৌলিক ধারণা দিয়েছে এই গ্রন্থটি। এটি সর্বপ্রথম ১৯৯৮ সালে প্রকাশিত হয়। গ্রন্থটির ভূমিকা লিখেছেন আব্দুর রশিদ নোমানী। প্রকাশের পর বইটি ভারত, দক্ষিণ আফ্রিকা, বাংলাদেশ সহ বিভিন্ন দেশের শিক্ষাপ্রতিষ্ঠানে পাঠ্যক্রমের অন্তর্ভুক্ত করা হয়েছে। বাংলাদেশে বড় প্রতিষ্ঠানের মধ্যে আল জামিয়া আল ইসলামিয়া পটিয়াতে সর্বপ্রথম আল মাদখালকে সিলেবাসে অন্তর্ভুক্ত করেন হারুন ইসলামাবাদী। এটি ২০২১ সালে মিশরের সংস্কৃতি মন্ত্রণালয় আয়োজিত কায়রো আন্তর্জাতিক বইমেলায় প্রকাশনীর ‘বেস্ট সেলার’ বই নির্বাচিত হয়েছে। বইটি হাদিস সংশ্লিষ্ট বিষয়ে ভুল ব্যাখ্যাকারীদের বিরুদ্ধে বলিষ্ঠ জবাব। এতে উলুমুল হাদিসের প্রাথমিক স্তর থেকে নিয়ে রাবী ও হাদিসের তাসহীহ ও সাযঈফ সংক্রান্ত আলোচনাগুলো ধারাবাহিক ভাবে মুতাকাদ্দিম মুহাদ্দিসগণের চিন্তা এবং বর্তমান প্রান্তিকতার নিবর ও সরব খন্ডন হয়েছে। উলুমুল হাদিসের প্রাথমিক শিক্ষার্থীদের জন্য ধাপে ধাপে যে পরামর্শ ও দিকনির্দেশনার প্রয়োজনীয়তা দেখা দেয়, এ কিতাবটিতে সে বিষয়গুলো সুবিন্যস্ত ও বিস্তারিতভাবে উপস্থাপন করা হয়েছে। ভাষার সাবলীলতা ও সহজ-সরল উপস্থাপনা গ্রন্থটির প্রধান বৈশিষ্ট্য। আল ফার্সিয়া, সিদ্দিকা (২৯ নভেম্বর ২০২১)। "Book Review: Al Madkhal ila Ulum al Hadith al Sharif"। উলুমুলহাদিস.কম।  জামান, মুনতাসির। "Book Review: "An Introduction to the Disciplines of the Noble Hadīth""। darultahqiq.com।  চৌধুরী, মাহদী হাসান (২ আগস্ট ২০২১)। "কায়রো আন্তর্জাতিক বইমেলায় 'বেস্ট সেলার' বাংলাদেশী লেখকের দার আল রায়াহীন"। দৈনিক নয়া দিগন্ত।  তাসলিম, নুরুদ্দীন (৫ আগস্ট ২০২১)। "উলুমুল হাদিসের ইতিহাসে দেশের জন্য এক গৌরবময় অধ্যায়"। আওয়ার ইসলাম।  তাসলিম, নুরুদ্দীন (৬ আগস্ট ২০২১)। "আল মাদখাল বাংলাদেশে সিলেবাসে অর্ন্তভুক্তি ও প্রথম প্রকাশের টুকরো স্মৃতি"। আওয়ার ইসলাম।  তাসলিম, নুরুদ্দীন (৪ আগস্ট ২০২১)। "আল মাদখাল: 'একসাথে এক কিতাবে এমন জ্ঞানগর্ভ আলোচনা পাওয়া বিরল'"। আওয়ার ইসলাম।  ইন্টারনেট আর্কাইভে আল মাদখাল ইলা উলুমিল হাদিসিশ শরিফ
কেচ্চিমালাই মসজিদ

কেচ্চিমালাই মসজিদ, কেচ্চিমালাই দরগাহ নামেও পরিচিত, শ্রীলঙ্কার দক্ষিণ-পশ্চিমের বন্দর বেরুওয়ালায় অবস্থিত একটি মসজিদ। স্থানীয়দের মতে মসজিদটি আরব ব্যবসায়ীদের প্রথম ব্যবসাস্থলে প্রতিষ্ঠিত হয়। তাদের মতে ইয়েমেনের হামদারামাউত অঞ্চলের রাজকীয় পরিবারের সাত সদস্য উপকুলে এসে ছিলেন। তারা হচ্ছেন সুলতান আশরাফ ওয়ালিউল্লাহ এবং তাঁর পাঁচ ভাই ও এক বোন। ১০২৪ সালে যখন ওয়ালিউল্লাহ মারা যান তাকে তখন ঐখানের একটি পাহাড়ের শীর্ষের একটি সমাধিতে দাফন করা হয়। কথিতভাবে একদিন, বেরুওয়ালার মসজিদ আল-আবরার-এর প্রধান যখন সমাধি পরিষ্কার করছিলেন তখন তিনি একটি ধারালো কাঁটা দেখেন এবং যার অনুসরণে যেয়ে তিনি একটি গাছের নিচে বিশ্রাম নেন এবং ঘুমিয়ে পড়েন। তার ঘুমের সময় ওয়ালিউল্লাহ একটি আবির্ভূত হন এবং তার সমাধিস্থলে একটি মসজিদ নির্মাণের জন্য বলেন। তবে অনেক স্থানীয়দের মতে ওয়ালিউল্লাহ মসজিদটি নির্মাণ করেছিলেন। সেই সময়ে জায়গাটি তামিল-এ "উচ্চচামলাই" নামে পরিচিত ছিল, যার অর্থ "উচ্চ পাহাড়", সময়ের সাথে সাথে এটি পরিবর্তন করে বর্তমান নাম কেটচিমালাই করা হয়। বর্তমান ভবনটি ১৯১১ সালে একজন ধনী মুসলিম ব্যবসায়ী দ্বারা নির্মিত হয়েছিল। এটি মূলত একটি বর্গাকৃতি সাদা বিল্ডিং, একটি অলঙ্কৃত খিলানযুক্ত, বক্র ডাচ-শৈলীর গ্যাবেল, একটি গম্বুজ মিনারে একটি অর্ধচন্দ্রাকৃতি ও তারকা অলঙ্কার সহ মুকুটযুক্ত। মসজিদের বাইরে এর ময়দানে দুই ইমামের (পিতা ও ছেলে) কবর এবং একটি মাদ্রাসা রয়েছে। এখানে ঈদের জামাত হয়।বহু মুসল্লি এখানে ঈদের জামাত আদায় করতে আসে। ১২ জুন ২০১৫ সালে মসজিদটিকে সরকার কর্তৃক সুরক্ষিত প্রত্নতাত্ত্বিক স্থান ঘোষণা করা হয়। শ্রীলংকার মসজিদের তালিকা Jayawardena, Dulip (১৩ মার্চ ২০১৮)। "Communal violence and political instability in Sri Lanka"। The Daily Mirror। সংগ্রহের তারিখ ২০ মে ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Inayathullah, Husna (১২ জুলাই ২০১৫)। "Ketchimala Mosque"। Sunday Observer। সংগ্রহের তারিখ ২০ মে ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Dishan, Joseph (১৪ অক্টোবর ২০১৮)। "Ketchchimalai: The ancient mosque rising above the ocean"। Sunday Observer। সংগ্রহের তারিখ ২০ মে ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Part I : Section (I) — General Government Notifications" (পিডিএফ)। The Gazette of the Democratic Socialist Republic of Sri Lanka। 1919। ১২ জুন ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ketchimala Masjid website ওয়েব্যাক মেশিনে আর্কাইভকৃত ১২ আগস্ট ২০২০ তারিখে
তুরুঙ্কলু মসজিদ

তুরুঙ্কলু মসজিদ (তুর্কি: Turunçlu Camii), তুরুঙ্কলু ফাতেহ মসজিদ নামেও পরিচিত‌ হচ্ছে তুর্কি সাইপ্রাসের দক্ষিণ নিকোশিয়ার ইপলিক বাজারে অবস্থিত একটি মসজিদ। এটি উসমানীয় সাম্রাজ্যকালে প্রতিষ্ঠিত। এটি বেলিগ পাশা সড়কে অবস্থিত। মসজিদটির ধারণক্ষমতা মাত্র ২১০ জন মুসল্লি। এর অভ্যন্তরীণে জায়গা ১৪৮ বর্গ মিটার। ২০১১ সালের হিসাবে এর সদস্য মাত্র ৩২ জন। ঊনবিংশ শতাব্দীর আগে এই স্থানে একটি ছোট মসজিদ ছিল। ১৮২৫ সালে সাইপ্রাসের গভর্নর সেয়িত মেহমেদ আগা মসজিদের জায়গায় নতুন মসজিদটি তৈরি করেছিলেন। ঐতিহাসিকভাবে মসজিদটি ফেথিয়ে মসজিদ নামে পরিচিত ছিল এবং এটি মেরটেক মার্কেটে অবস্থিত ছিল। এই মসজিদের সাথে একটি সিবিয়ান বিদ্যালয় (একটি ঐতিহাসিক প্রাথমিক বিদ্যালয়) সংযুক্ত ছিল। মেহমেদ আগা দ্বারা বিদ্যালয়টি ভেঙে ফেলা হয়েছিল এবং "মেকতেব-ই ইরফানে" (জ্ঞানের বিদ্যালয়) নামে একটি নতুন বিদ্যালয় স্থাপন করা হয়। ১৮৯৪ সালে বিদ্যালয়টিতে এর সমস্ত ছাত্রদের থাকার ব্যবস্থা ছিলোনা। বিদ্যালয় প্রশাসনের বারবার অনুরোধ সত্ত্বেও বিদ্যালয়টি সংস্কার করা হয়নি এবং ১৯০৪ সাল নাগাদ এটি ধ্বংসস্তূপে পরিণত হয়েছিল। ফলস্বরূপ ১৯০০-এর দশকে বিদ্যালয় ভবনটি ভেঙে ফেলা হয় এবং একটি নতুন ভবন হয়। ১৯৭২ সালে মসজিদের একটি বাহ্যিক প্রাচীর ধসে পড়ে। এই প্রাচীর পরে পুনর্নির্মাণ করা হয়। মসজিদটির উত্তর-পূর্ব-দক্ষিণ-পশ্চিম অভিমুখে একটি আয়তক্ষেত্রাকারে বর্ধন পরিকল্পনা রয়েছে। সামনের উত্তর দিকের সম্মুখভাগটি ছয়টি সূচালো খিলান দ্বারা সমর্থিত।বআর পশ্চিমের সম্মুখভাগটি চারটি খিলান দ্বারা সমর্থিত। মিহরাব ও মিম্বর বারোক বৈশিষ্ট্যে তৈরি। উত্তর-পূর্বে একটি কাঠের মেজানাইন রয়েছে যা মহিলাদের বিভাগে যেতে সহায়ক। নলাকার মিনারটি উত্তর-পূর্বে দাঁড়িয়ে আছে এবং যেদিকে একটি অলঙ্কৃত বারান্দাও রয়েছে। মসজিদের নামাজের জায়গা দিয়ে মিনারে যাওয়া যায়। প্রবেশের মুখে একটি শিলালিপি রয়েছে যা ১৮২৫ সালের। এটিতে উসমানীয় তুর্কি ভাষায় শ্লোক রয়েছে। উইকিমিডিয়া কমন্সে তুরুঙ্কলু মসজিদ সংক্রান্ত মিডিয়া রয়েছে। Bodur, Murat (১৮ নভেম্বর ২০১১)। "Tarihi Osmanlı Cami'leriyle geçmişe yolculuk"। Star Kıbrıs। সংগ্রহের তারিখ ১০ মার্চ ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Turunçlu Fethiye Camii"। Nicosia Turkish Municipality। ১১ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১১ মার্চ ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Lefkoşa'ya 3657 mümin aranıyor"। Haber Kıbrıs। ২০ ফেব্রুয়ারি ২০১১। সংগ্রহের তারিখ ৯ জানুয়ারি ২০১৬। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Bağışkan, Tuncer (২০০৫)। Kıbrıs'ta Osmanlı Türk Eserleri। Turkish Cypriot Association of Museum Lovers। পৃষ্ঠা 104–7। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
শাহ আব্বাস মসজিদ (কেশলা)

শাহ আব্বাস মসজিদ (আজারবাইজানি: Şah Abbas məscidi) বাকুর নিজামী জেলার কেশলায় অবস্থিত একটি ঐতিহাসিক মসজিদ। কেশলা গ্রামের মসজিদটি ১৭শ শতকের একটি স্থাপনা এবং এটি শাহ আব্বাসের আদেশে নির্মিত হয়েছিল। পরিকল্পনা অনুযায়ী, কেশলার শাহ আব্বাস মসজিদটি বর্গাকার আকৃতির। এটি শিরভান-আবশেরন স্থাপত্য শৈলীতে নির্মিত এবং মারদাকান বসতিতে অবস্থিত তুবা শাখী মসজিদের অনুরূপ। ভবনের মাঝখানে প্রধান ঘরটি চারটি বড় খিলান দ্বারা নির্মিত যা মসজিদের গোলাকার গম্বুজের সাথে সংযুক্ত। ভবনের দুপাশে খিলানযুক্ত সিলিংসহ ছোট কক্ষগুলি নির্মিত। এই কক্ষগুলি নকশাটিকে একটি বর্গাকার আকৃতি দেয়। মসজিদের ফটক সাদাসিধে স্থাপত্য কাঠামোতে তৈরী এবং এতে স্ট্যালাক্টাইট অর্ধ-গম্বুজ নেই। স্থপতি, ভবনের সামগ্রিক উচ্চতার সাথে সামঞ্জস্য করে ফটক লাগানোর চেষ্টা করেছেন। এই লক্ষ্যে স্থপতি ইমারতটির ছাদের সাথে দরজার ফ্রেম একত্রিত করার পদ্ধতি ব্যবহার করেছেন। এই কৌশলটি দিভান খান নির্মাণের সময়ও প্রয়োগ করা হয়েছিল। ফটকের উপরে একটি আরবি শিলালিপি রয়েছে। বেদি এবং মিম্বর খোদাই করা বিশাল পাথর দিয়ে তৈরি। মসজিদের জানালাগুলো অত্যন্ত দক্ষতার সাথে তৈরি। জানালার প্রথম স্তর দুটি স্তর নিয়ে গঠিত: প্রথমটি - কাঠ এবং দ্বিতীয়টি - কাটা পাথর। ১৯২০ সালে আজারবাইজানে সোভিয়েত দখলের পর বলশেভিকদের ধর্মীয় সংগ্রাম শুরু হয়। অন্যান্য অনেক ধর্মীয় প্রতিষ্ঠানের মতো শাহ আব্বাস মসজিদটিও কার্যক্রম বন্ধ করে দেয় এবং ১৯৮৯ সালে পুনরায় কার্যক্রম শুরু করে। গানজার জুম্মা মসজিদ শাহ আব্বাস মসজিদ,ইয়েরেবান শাহ মসজিদ Shamil Fatullayev (২০১৩)। Abşeron Memarlığı / Absheron architecture। Baku: Şərq Qərb nəşriyyatı। পৃষ্ঠা 126। Archived from the original on ১ সেপ্টেম্বর ২০২১। সংগ্রহের তারিখ ১৮ মে ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) Nargis Mammadli (জুলাই ২৯, ২০২০)। "Следующая станция: Кешля / Next station Keshla" (রুশ ভাষায়)। chaikhana.media। সেপ্টেম্বর ১, ২০২১ তারিখে মূল থেকে আর্কাইভ করা। সংগ্রহের তারিখ সেপ্টেম্বর ১, ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Salamzadeh 1964। আব্দুল ওয়াহাব সালামজাদেহ (১৯৬৪)। Архитектура Азербайдана XVI-XIX вв / Architecture of Azerbaijan XVI-XIX centuries। বাকু: Издательство Академии наук Азербайджанской ССР। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
পশ্চিম প্রদেশের মুসলিম লীগ

পশ্চিম প্রদেশের মুসলিম লীগ ইরিত্রিয়ার পশ্চিম প্রদেশের একটি রাজনৈতিক দল। শেখ আলী মোহাম্মদ মুসা রাদাই দলটি প্রতিষ্ঠা করে। রাদাইয়ের পরিবার মূলত পশ্চিম সৌদি আরবের হেজাজ অঞ্চল থেকে ইরিত্রিয়ায় স্থানান্তরিত হয়। পরবর্তীতে রাদাই ইরিত্রিয়ান অ্যাসেম্বলির সভাপতি হন। দলটি ১৯৪৯ সালে ইরিত্রিয়ার মুসলিম লীগ থেকে আলাদা হয়ে গঠিত হয়। পশ্চিম প্রদেশের প্রাক-বিভক্ত মুসলিম লীগের দলীয় সদস্য সংখ্যার অর্ধেক এই দলে যোগদান করে। পশ্চিম প্রদেশের মুসলিম লীগ ১৯৪৯ সালে মুসলিম লীগ থেকে বিভক্ত হওয়ার পরে প্রতিষ্ঠিত হয়েছিল। ঐতিহাসিক ওকবাজগি ইয়োহানেস দাবি করেছেন যে বিভক্তিটি ব্রিটিশ সামরিক প্রশাসনের ষড়যন্ত্রের কারণে হয়েছিল। তারা মুসলিম লীগের প্রধানদের বোঝাতে সক্ষম হয় যে মুসলিম লীগ নেতা ইব্রাহিম সুলতান আলী একজন ইতালীয় এজেন্ট। এই দাবিটি প্রত্যাখ্যান করে প্রতিদ্বন্দ্বিতা করা হয়, কারণ এটি ইরিত্রীয় মুসলিম সম্প্রদায়ের মধ্যে অভ্যন্তরীণ সামাজিক এবং রাজনৈতিক ফাটলগুলোকে উস্কে দিচ্ছিল। ১৯৪৯ সালের শেষের দিকে স্বাধীন মুসলিম লীগের দলত্যাগের পর, দলটি স্বাধীনতা ব্লক ত্যাগ করে। পশ্চিম প্রদেশের মুসলিম লীগ স্বাধীনতা ব্লক থেকে বিদায় নিয়ে যেসকল উপদল গঠিত হয় তার মধ্যে দ্বিতীয় বৃহত্তম দলে পরিণত হয়ে ওঠে। দলটি দেশের রাজনৈতিক প্রক্রিয়া থেকে ইতালীয়-ইরিত্রিয়ানদের বাদ দিতে চায় এবং এই নীতি মুসলিম লীগ তীব্রভাবে বিরোধিতা করেছিল। দলটি ১৯৫২ সালের ইরিত্রিয়ান অ্যাসেম্বলি নির্বাচনে ৬৮টি আসনের মধ্যে ১৪টি আসনে জয়লাভ করে (নির্বাচনটি কিছু শহরে প্রত্যক্ষ ভোট এবং অন্যান্য এলাকায় পরোক্ষ ভোটের মাধ্যমে অনুষ্ঠিত হয়েছিল)। প্রাথমিকভাবে পশ্চিম প্রদেশের মুসলিম লীগ দশ বছরের জন্য ব্রিটিশ শাসন অব্যাহত রাখার আহ্বান জানিয়েছিল, যাতে করে পশ্চিম প্রদেশের ভবিষ্যৎ নির্ধারণ করা যেতে পারে। ১৯৫৩ সালের জুন মাসে, ইথিওপিয়া এবং ইরিত্রিয়ার মধ্যে ফেডারেশন কার্যকর হওয়ার নয় মাস পরে, দলটি ইরিত্রিয়ার পশ্চিম প্রদেশ এবং সুদানের পূর্ব প্রদেশ নিয়ে গঠিত হবে এমন একটি স্বাধীন রাষ্ট্র গঠনের আহ্বান জানাতে শুরু করে। দলটির কাছে এটা স্পষ্ট হয়ে গিয়েছিল যে ব্রিটিশরা পশ্চিম প্রদেশের বাইরে একটি স্বাধীন রাষ্ট্র গঠনকে সমর্থন করবে না। তাই দলটি ইথিওপিয়া-এর সাথে ইরিত্রিয়ার একীকরণকে সমর্থন করতে শুরু করে। Spencer, John H. Ethiopia at Bay: A Personal Account of the Haile Selassie Years. [S.l.]: Tsehai Pub, 2006. p. 230 Ammar, Woldeyesus. Blocco Indipendenza and Khartoum Meeting of the Opposition: What Similarities? Negash, Tekeste. Eritrea and Ethiopia: The Federal Experience. New Brunswick, N.J.: Transaction Publishers, 1997. p. 53 Yohannes, Okbazghi. Eritrea, a pawn in world politics. Gainesville: Univ. of Florida Press, 1991. p. 141 Venosa, Joseph L. Faith in the nation: examining the contributions of Eritrean Muslims in the nationalist movement, 1946-1961[স্থায়ীভাবে অকার্যকর সংযোগ] La Questione Eritrea ওয়েব্যাক মেশিনে আর্কাইভকৃত ২০১১-০৭-২২ তারিখে Spencer, John H. Ethiopia at Bay: A Personal Account of the Haile Selassie Years. [S.l.]: Tsehai Pub, 2006. pp. 249-250 Smith-Simonsen, Christine. Eritrea i våre hjerter? En studie av norske relasjoner til Eritrea Negash, Tekeste. Eritrea and Ethiopia: The Federal Experience. New Brunswick, N.J.: Transaction Publishers, 1997. pp. 85-86
আজারবাইজানের ইসলামী পার্টি

আজারবাইজানের ইসলামী পার্টি বা ইসলামিক পার্টি অফ আজারবাইজান (আজারবাইজানি: Azərbaycan İslam Partiyası বা AİP) আজারবাইজানের একটি নিষিদ্ধ ইসলামি দল। দলটি ১৯৯১ সালে আজারবাইজানের নারদারান শহরে প্রতিষ্ঠিত হয়। শহরটি রাজধানী বাকুর উত্তর-পূর্বে আবশেরন উপদ্বীপে অবস্থিত। এটি কট্টর ধর্মনিরপেক্ষ, ধর্মীয়ভাবে প্রগতিশীল এবং আজারবাইজানে রক্ষণশীল শিয়া ইসলামের একমাত্র নির্ভরযোগ্য দল। ১৯৯২ সালে আনুষ্ঠানিকভাবে এই দলটি রাজনৈতিক দল হিসেবে আজারবাইজানে নিবন্ধিত হয়। তবে ১৯৯৫ সালে তা বাতিল করা হয় এবং পরবর্তীতে দলটি আর নিবন্ধিত হতে পারেনি। এটি ইরান এর সাথে শক্তিশালী সম্পর্ক উন্নয়নে কাজ করে এবং আজারবাইজান রাষ্ট্রকে একটি ইসলামিক প্রজাতন্ত্র হিসাবে ঘোষণা করে। কারণ এটি প্যান-তুর্কিবাদের ধারণাগুলোকে প্রত্যাখ্যান করে তাদের বিপজ্জনক এবং ইউরোপীয় হিসাবে বিবেচনা করেছিল। তা সত্ত্বেও এটি একটি আজারবাইজানীয় জাতীয়তাবাদী দল এবং এটি তার উগ্র জাতীয়তাবাদী ও আর্মেনীয় বিরোধী বক্তব্যের জন্য পরিচিত। এই দলটি নাগোর্নো-কারাবাখ দ্বন্দ্বের সামরিক সমাধানের পক্ষে অবস্থান নেয়। দলটি ধর্মান্তরবাদ এবং খ্রিস্টান ধর্মপ্রচারকদের সকল কার্যকলাপ নিষিদ্ধ করার পক্ষে ছিল। দলটি মার্কিন-বিরোধী, জায়নবাদ-বিরোধী এবং ইইউ-বিরোধী ছিল এবং হিজবুল্লাহ ও এর নেতা হাসান নাসরুল্লাহকে সমর্থন করেছিল। দলটির নেতা ছিলেন মুভসুম সামাদভ। ১৯৯৫ সালে, আজারবাইজানের সরকার আজারবাইজানের ইসলামিক পার্টিকে ইরানের দ্বারা গোপনে অর্থায়ন করার জন্য অভিযুক্ত করে এবং আজারবাইজানের অভ্যন্তরীণ বিষয়ে হস্তক্ষেপ হিসাবে বিবেচনা করে, যা আজারবাইজানের আইনের অধীনে অবৈধ। তাই দলটির নেতাদের গ্রেফতার করা হয় এবং ইসলামিক পার্টি অব আজারবাইজানকে আনুষ্ঠানিকভাবে নিষিদ্ধ করা হয়। পরবর্তীকালে আজারবাইজানের নব-হালনাগাদকৃত ধর্মনিরপেক্ষ আইনের অধীনে, ইসলামপন্থী এবং ইসলামী দল গঠন নিষিদ্ধ করা হয়। ৭ অক্টোবর ২০১১ সালে সন্ত্রাসী হামলার পরিকল্পনা এবং সরকারকে উৎখাত করার জন্য একটি অপরাধী গোষ্ঠী গঠনের চেষ্টার অভিযোগে সামাদভকে ১২ বছরের কারাদণ্ড দেওয়া হয়। আজারবাইজানে ইসলাম Jamestown.org Publications "ISLAMIC PARTY OF AZERBAIJAN FOR MILITARY SOLUTION OF KARABAKH PROBLEM"। ১৬ ফেব্রুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০২২।  Article: AZERBAIJAN: AZERBAIJAN'S ISLAMIC PARTY WANTS CHRISTIAN MISSIONARIES BANNED.(Brief Article) Article: Where We Stand Now by Ilham Aliyev Azeri Islamic party leader sentenced to 12 years in jail ওয়েব্যাক মেশিনে আর্কাইভকৃত ১৭ অক্টোবর ২০১১ তারিখে AzerNews.az
দেমেরদাশ মসজিদ

ডেমেরদাশ মসজিদ (আরবি: مسجد الدمرداش) মিশরের কায়রোতে অবস্থিত আব্বাসীয়দের আমলে নির্মিত মসজিদ। এটি আইন শামস বিশ্ববিদ্যালয় এর চিকিৎসা বিদ্যা অনুষদের ডেমেরদাশ হাসপাতালের নিকটে অবস্থিত। মসজিদটি বর্তমানে ১১× ১০ মিটার আয়তনের একটি বর্গাকার কক্ষ নিয়ে গঠিত।মসজিদের মাঝখানে তিনটি বৃহৎ মুকারনাস রয়েছে এবং তাদের সরাসরি উপরে একটি বড় ডিম্বাকৃতি গম্বুজ রয়েছে। যার মধ্যে ষোলটি ছোট জানালা আছে ।যেখানে আটটি জানালা খোলা এবং বাকি আটটি অলঙ্কার হিসাবে অবরুদ্ধ।কিবলা প্রাচীরের বাম দিকে একটি বড় মিহরাব রয়েছে, যা কাঠের তৈরি একটি বগি এবং তারপর কাছেই শেখ আল-দেমারদাশের সমাধি রয়েছে।মিহরাবের উপরে কাঠের অলঙ্কারে গড়া একটি জানালা রয়েছে এবং চারটি গম্বুজের প্রতিটির পাশে কাঠের অলঙ্কারে তৈরি একটি ছোট বর্গাকার জানালা রয়েছে।গম্বুজের বর্তমান বর্ণনা সম্পূর্ণরূপে স্থপতি মুবারক তার পরিকল্পনায় উল্লেখ করা বর্ণনার সাথে সামঞ্জস্যপূর্ণ।যা ইঙ্গিত করে যে গম্বুজটি প্রাচীন এবং কমপক্ষে ১২ শতকের আগে।যদিও এটি পুনরায় নির্মাণ করা হয়েছে।মসজিদের বাকি অংশটিও পুনর্নির্মাণ করা হয়েছে কারণ এটি মোবারকের বর্ণনা থেকে একেবারেই আলাদা। এটির এখন দক্ষিণ ও পশ্চিম দিকে গম্বুজটিকে ঘিরে একটি কাঠের ছাদ রয়েছে, অন্মুক্ত ও একটি কুলুঙ্গি এবং প্রাচীরের মধ্যে গম্বুজ থেকে সৃষ্ট একটি স্তর রয়েছে ।ভবনটি একটি বাগান দ্বারা বেষ্টিত ও মসজিদের কর্মচারীদের জন্য একটি বাসস্থান যুক্ত।মসজিদের প্রধান প্রবেশদ্বারটি দক্ষিণ-পশ্চিমে অবস্থিত এবং এর শীর্ষে রয়েছে মামলুক শৈলীর মিনার। Islam প্রবেশদ্বার মসজিদের তালিকা আফ্রিকার মসজিদের তালিকা মিশরের মসজিদের তালিকা উইকিমিডিয়া কমন্সে দেমেরদাশ মসজিদ সংক্রান্ত মিডিয়া রয়েছে। Government Website of Islamic artifacts
ন্যায়বিচার ও পুনর্মিলন পার্টি

ন্যায়বিচার ও পুনর্মিলন পার্টি বা জাস্টিস অ্যান্ড রিকনসিলিয়েশন পার্টি (বসনীয়: Stranka pravde i pomirenja; সার্বীয়: Странка правде и помирења; abbr. СПП বা SPP) , পূর্বে বসনিয়াক ডেমোক্রেটিক ইউনিয়ন অফ স্যান্ডজাক নামে পরিচিত ছিল। এটি সার্বিয়ার একটি রাজনৈতিক দল। দলটি সার্বিয়া এবং মন্টিনিগ্রোর সান্দজাক অঞ্চলে বসবাসকারী বসনিয়াক জাতিগত সংখ্যালঘুদের প্রতিনিধিত্ব করে। দলটি মধ্যপন্থী লিবারেল ডেমোক্রেটিক পার্টি (LDP) এবং কেন্দ্র-বাম সোশ্যাল ডেমোক্রেটিক ইউনিয়ন (SDU) এর সাথে জোট দল গঠন করে ২০১৪ সালের সংসদীয় নির্বাচনে প্রতিদ্বন্দ্বিতা করে। কিন্তু এই নবগঠিত জোট দলটি একটি আসনেও জয়লাভ করতে পারেনি। এই নির্বাচনে জোট দলটি মাত্র ৩.৪% ভোট পায়। ২০১৬ সালের সংসদ নির্বাচনে দলটি কোনো জোটে অংশ না নিয়ে এককভাবে অংশগ্রহণ করে দুটি আসনে জয়লাভ করে। ২৩ ডিসেম্বর, ২০১৭ তারিখে দলটির নাম আনুষ্ঠানিকভাবে বসনিয়াক ডেমোক্রেটিক ইউনিয়ন অফ স্যান্ডজাক থেকে জাস্টিস অ্যান্ড রিকনসিলিয়েশন পার্টিতে পরিবর্তন করা হয়। জাহজা ফেহরাতোভিচ দলটি গঠনের পর থেকে এই সময় পর্যন্ত নেতৃত্ব দিয়েছেন। তবে নাম পরিবর্তনের পর, মুয়ামের জুকোর্লিচকে পুনর্গঠিত দলের নেতা হিসেবে নিযুক্ত করা হয়। Bašić, Goran (২০১৮)। Multiculturalism in Public Policies। Belgrade: Academic Network for Cooperation in South-East Europe; Institute of Social Sciences; Institute for Ethnic Studies; Centre for International and Security Studies। পৃষ্ঠা 75। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Nordsieck, Wolfram (২০২০)। "Serbia"। Parties and Elections in Europe। সংগ্রহের তারিখ ২৯ জুন ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Suvakovic, Uros (২০২০-১১-২৪)। "Porodica kroz programske stavove političkih partija u Srbiji: presek stanja u drugoj deceniji XXI veka"। Srpska politička misao (সার্বীয় ভাষায়)। 69 (3/2020): 43–61। ডিওআই:10.22182/spm.6932020.2। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Jojić, Stefan (১৫ জানুয়ারি ২০২১)। "Erdogan as an admired sultan or an instrument in political competition? Locals' perceptions of the Turkish presence in Serbian Sandžak"। Prague Security Studies Institute (ইংরেজি ভাষায়)। সংগ্রহের তারিখ ২০২২-০২-১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) External influence in extremism & radicalism। Prague: Prague Security Studies Institute। ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) 2014 Elections Republic Electoral Commission RIK stavio tačku: Ovo su konačni rezultati izbora. B92. 6 May 2016. "БДЗС постала Странка правде и помирења,председник Зукорлић", Novosti, 23 December 2017, accessed 23 March 2018.
তালহা মসজিদ

তালহা মসজিদ বা কুব্বাত তালহা (আরবি: قبة طلحة, প্রতিবর্ণীকৃত: কুব্বাত Ṭalḥah) ইয়েমেনের প্রাচীনতম মসজিদগুলোর মধ্যে একটি। উসমানীয় সাম্রাজ্যের ইয়েমেন দখলের পর ১৬১৯ থেকে ১৬২০ সাল পর্যন্ত উসমানীয় ওয়ালি হাদজি মেহমেদ পাশার আদেশে মসজিদটি নির্মাণ করা হয়। মসজিদের মিনারটিও একই সময়ে নির্মিত হয়েছিল। ১৮৩১ এবং ১৮৩২ সালে আল-মুতাওয়াক্কিল আহমদের পুত্র ইমাম আল-মাহদি আবদুল্লাহর আদেশে মসজিদটি আংশিকভাবে পুনরুদ্ধার করা হয়। তালহা মসজিদটি আল-বাকিরিয়া মসজিদ নির্মাণের ২৩ বছর পরে নির্মিত হয়েছিল। নির্মাণের সময় একই শৈলীগত বৈশিষ্ট্য ব্যবহার করা হয়েছিল। আল-বাকিরিয়া মসজিদের মতো, এটিও উসমানীয় স্থাপত্যের একটি উদাহরণ, যা সফলভাবে ওসমানীয় সাম্রাজ্য এবং ইয়েমেন-এর বিভিন্ন স্থাপত্য শৈলীকে একত্রিত করেছে। মসজিদটি একটি কমপ্লেক্স যেখানে একটি প্রার্থনা হল, মিনার, উঠান, গোসলের জন্য কক্ষ, সুইমিং পুল এবং ধর্মশালা রয়েছে। মসজিদের প্রবেশপথের পূর্বে চার গম্বুজ বিশিষ্ট দুটি খিলানযুক্ত ওয়াকওয়ে রয়েছে। মসজিদের নামাজের হল আয়তক্ষেত্র আকৃতির। প্রার্থনা হলের অর্ধবৃত্তাকার গম্বুজটি স্টুকো দ্বারা সজ্জিত এবং একটি অষ্টভুজাকার ড্রামের উপর স্থির। এটি চারটি অষ্টভুজাকার কোণার টাওয়ার দ্বারা বেষ্টিত। এছাড়াও এটি স্টুকো দ্বারা সজ্জিত। কেন্দ্রের ড্রামের প্রতিটি মুখের একটি খিলানযুক্ত জানালা রয়েছে যা প্রার্থনা হলের আলোর একটি অতিরিক্ত উৎস হিসাবে কাজ করে। তালহা মসজিদের প্রার্থনা কক্ষে আল-বাকিরিয়া মসজিদের ঐতিহ্যগত ইয়েমেনি মসজিদের কাঠের ছাদ রয়েছে। মিনারটি প্রার্থনা কক্ষের পাশে, দক্ষিণ-পূর্ব কোণে অবস্থিত। এটি একটি আয়তক্ষেত্রাকার ভিত্তির উপর দাঁড়িয়ে আছে। তালহা মসজিদ সানার পশ্চিম অংশে অবস্থিত। "Qtvty club. Информационный портал о Йемене. Мечеть Тахла в Сане."। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
আখো মসজিদ

আখো মসজিদ (জর্জীয়: ახოს ჯამე) দক্ষিণ-পশ্চিম জর্জিয়ার স্বায়ত্তশাসিত অঞ্চল আদজারায় অবস্থিত একটি মসজিদ। এটি ১৮১৮ সালে নির্মাণ করা হয়। এটি আদজারায় প্রাচীনতম মসজিদ। মসজিদটি উসমানীয় সাম্রাজ্যের স্থাপত্যশৈলী এবং স্থানীয় জর্জিয়ান স্থাপত্যের সংমিশ্রণের জন্য পরিচিত। আখো মসজিদটি আদজারার কেদা পৌরসভায় অবস্থিত। এটি নামী গ্রামের একটি পুরানো কবরস্থানের পাশে অবস্থিত। ১২৩৩ খ্রিস্টাব্দে অঞ্চলটি অটোমান সাম্রাজ্যের অংশ থাকাকালীন সময়ে মসজিদটি লাজ কারিগর উস্তা হুসেন নির্মাণ করেছিলেন।সোভিয়েত শাসনামলে মসজিদটিকে বাতুমির আদজারা স্টেট মিউজিয়ামে পরিণত করা হয়। সোভিয়েত শাসনের অবসান হলে মসজিদটি ১৯৯০ এর দশকে প্রার্থনার জন্য উন্মুক্ত করে দেওয়া হয়। মসজিদটি একটি দ্বিতল কাঠের কাঠামো দিয়ে নির্মিত। প্রথম তলাটি একটি সেলারের কাজ করে এবং দ্বিতীয় তলায় দুটি জানালা সহ একটি প্রার্থনা কক্ষ রয়েছে। ভবনটি ছাদ সিরামিক টাইলস দিয়ে নির্মিত। দক্ষিণে আরবি শিলালিপিসহ একটি খিলানযুক্ত মিহরাব রয়েছে। গম্বুজটি তৈলচিত্র দ্বারা সজ্জিত এবং একটি প্লেইন ফাইবারবোর্ড প্যানেলিং দিয়ে আচ্ছাদিত। মসজিদটিতে একটি লেস ব্যালাস্ট্রেড অংশ রয়েছে যা একটি বারান্দা হিসাবে কাজ করে। মিনারের নীচের অংশটি শুষ্ক গাঁথনি দিয়ে তৈরি এবং এটি ১৯২০ সালে ভেঙে ফেলা একটি পুরানো মিনারের অবশিষ্টাংশ। ১৯৯০ সালে এর বর্তমান অংশ নির্মাণ করা হয়। প্রতিটি দেয়ালে কয়েকটি জানালা রয়েছে এবং এই জানালাগুলো দিয়ে মসজিদটিতে আলোবাতাস প্রবেশ করে। মসজিদটির প্রবেশদ্বার খোদাই করা কাঠ দিয়ে তৈরি। জর্জিয়ায় ইসলাম Harris-Brandts, Suzanne; Wheeler, Angela; Shioshvili, Vladimer (২০১৮)। The wooden mosques of Adjara: Islamic architectural heritage in Georgia (পিডিএফ)। পৃষ্ঠা 44। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Keda Cultural Heritage Guidebook (পিডিএফ)। The European Neighbourhood Programme for Agriculture and Rural Development (ENPARD)। ২০১৮। পৃষ্ঠা 30। সংগ্রহের তারিখ ২৬ আগস্ট ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ইউকো আরকি

ইউকো আরকি (新木 優子, Araki Yūko, জন্ম: ১৫ ডিসেম্বর ১৯৯৩, টোকিও) একজন জাপানি অভিনেত্রী ও ফ্যাশন মডেল। আরকি যখন প্রাথমিক বিদ্যালয়ে ছিল তখন তাকে নিয়োগ দেওয়া হয়েছিল। তার প্রথম প্রধান চলচ্চিত্রের ভূমিকা ছিল ইকারি ও নাগেরো ২০০৮ সালে। আরকি ২০১৪ সালে নন-নং ম্যাগাজিনের একচেটিয়া মডেল হয়ে ওঠেন। তার প্রথম টেলিভিশন নাটকের ভূমিকা ছিল ২০১৬ সালে ফুজি টেলিভিশন নাটক লাভ লাভ এলিয়েন । আরকি দক্ষতার সাথে ইউফোনিয়াম ও ভেরী বাজাতে পারেন। টয় স্টোরি ৪ -এর জাপানি ডাব-এ তিনি গ্যাবি গ্যাবি-তে কণ্ঠ দিয়েছেন। "新ゼクシィガール新木優子 「広瀬すず級の逸材」との評価も"। News Post Seven। Shogakukan। ১৫ জুন ২০১৫। সংগ্রহের তারিখ ১ জুলাই ২০১৬।  Takakura, Fuminori। "新CMクイーン候補に浮上したフォトジェニック美女☆新木優子"। Talent Power Ranking (জাপানি ভাষায়)। Architect। ২৫ জুন ২০১৬ তারিখে মূল থেকে আর্কাইভ করা। সংগ্রহের তারিখ ১ জুলাই ২০১৬।  "『ゼクシィ』CMガール新木優子、連ドラ初主演 『ラブラブエイリアン』実写化"। Oricon Style (জাপানি ভাষায়)। Oricon। ২৪ জুন ২০১৬। সংগ্রহের তারিখ ১ জুলাই ২০১৬।  "新木優子「幸福の科学」信者判明で波紋　さらなる女優信者も"। Tokyo Sports (জাপানি ভাষায়)। আগস্ট ৩১, ২০১৭। জুন ২৮, ২০১৮ তারিখে মূল থেকে আর্কাইভ করা। সংগ্রহের তারিখ জুন ২৭, ২০১৮।  "新木優子、"幸福の科学"信者発覚で関係者「以前から発言内容がおかしかった」"। Excite Japan (জাপানি ভাষায়)। সেপ্টেম্বর ৪, ২০১৭। জুন ২৮, ২০১৮ তারিখে মূল থেকে আর্কাইভ করা। সংগ্রহের তারিখ জুন ২৭, ২০১৮।  উইকিমিডিয়া কমন্সে ইউকো আরকি সংক্রান্ত মিডিয়া রয়েছে। Official blog - (জাপানি ভাষায়) Official agency profile - (জাপানি ভাষায়)
ইওসেফ হাইডেন

ফ্রাঞ্জ ইওসেফ হাইডেন (/ˈhaɪdən/; জার্মান: [ˈfʁants ˈjoːzɛf ˈhaɪdn̩] (শুনুন); ৩১ মার্চ ১৭৩২ – ৩১ মে ১৮০৯) ছিলেন ধ্রুপদী যুগের একজন অস্ট্রিয়ান সুরকার। তিনি স্ট্রিং কোয়ার্টেট এবং পিয়ানো ত্রয়ী হিসাবে চেম্বার সঙ্গীতের বিকাশে সহায়ক ছিলেন। মিউজিক্যাল ফর্মে তার অবদানের কারণে তাকে "ফাদার অফ দ্য সিম্ফনি" এবং "ফাদার অফ দ্য স্ট্রিং কোয়ার্টেট" বলা হয়। হেইডন তার কর্মজীবনের বেশিরভাগ সময় ধনী এস্টারহাজি পরিবারের জন্য দরবারের সঙ্গীতশিল্পী হিসেবে তাদের এসটেরহাজা প্রাসাদে কাটিয়েছেন। এই কারণে তিনি তার জীবনের একটা দীর্ঘসময় পর্যন্ত অন্যান্য সুরকার এবং সঙ্গীতের প্রবণতা থেকে বিচ্ছিন্ন ছিলেন যা তাকে নিজ ভাষ্যমতে "মৌলিক হতে বাধ্য" করেছিল। তবুও তার সঙ্গীত ব্যাপকভাবে প্রচারিত হয়েছিল, এবং তার কর্মজীবনের বেশিরভাগ সময় তিনি ইউরোপের সবচেয়ে বিখ্যাত সুরকার হিসেবে খ্যাতি লাভ করেছিলেন। তিনি মোৎসার্টের বন্ধু এবং পরামর্শদাতা, বেটহোফেনের একজন শিক্ষক এবং সুরকার মাইকেল হাইডেনের বড় ভাই ছিলেন। Smallman, Basil (১৯৯২)। The Piano Trio: Its History, Technique, and Repertoire। Oxford University Press। পৃষ্ঠা 16–19। আইএসবিএন 978-0-19-318307-0।  Rosen 1997। Webster ও Feder 2001।